Daniel Rendón Herrera

Daniel Rendón Herrera (født i 1964 i Amalfi i Antioquia i Colombia), best kjent under kallenavna «Don Mario» og «El Paisano», er en colombiansk narkotikasmugler, mafialeder og paramilitær. Han var landets mest ettersøkte narkotikasmugler fram til han ble arrestert 15. april 2009 i Antioquia nord i Colombia. Det var utlyst en dusør på to millioner amerikanske dollar for å bidra til at han ble arrestert.

Rendón betalte tidligere – kroner til mennene sine for hver politimann de drepte. Han var en god venn av Carlos Castaño Gil, og Rendóns kriminelle organisasjon ble døpt Heroes de Castaño («Castaños helter») til ære for ham. «Don Mario» tok over mange av smuglingsrutene til blant annet Salvatore Mancuso, Don Berna og Ramiro Vanoy, etter at disse ble arrestert og utvist fra landet.

I 2011 ble han dømt til 17 års fengsel for å ha beordret kidnappingen og drapet på advokaten Jose Absalom Achury Florez. Han ble utlevert til USA i 2017.

 Referanser 

Kategori:Personer fra departementet Antioquia
Kategori:Colombianere
Kategori:Smuglere
Kategori:Personer involvert i organisert kriminalitet
Kategori:Personer dømt for forbrytelser
Kategori:Personer dømt for drap